CELEX: E2009P0003
Language: fi
Date: 2009-04-01 00:00:00
Title: EFTAn valvontaviranomaisen 1. huhtikuuta 2009 Liechtensteinin ruhtinaskuntaa vastaan nostama kanne – (Asia E-3/09)

30.4.2009   
            
            
               FI
            
            
               Euroopan unionin virallinen lehti
            
            
               C 99/10
            
         EFTAn valvontaviranomaisen 1. huhtikuuta 2009 Liechtensteinin ruhtinaskuntaa vastaan nostama kanne
   (Asia E-3/09)
   2009/C 99/08
   EFTAn valvontaviranomainen, Rue Belliard 35, B-1040 Bryssel, asiamiehinään Bjørnar Alterskjær ja Ólafur Jóhannes Einarsson, on nostanut 1. huhtikuuta 2009 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               julistamaan, että jättäessään hyväksymättä muun muassa Euroopan talousalueesta tehdyn sopimuksen liitteessä IX olevassa 7b kohdassa tarkoitetun säädöksen (Euroopan parlamentin ja neuvoston direktiivi 2005/68/EY, annettu 16 päivänä marraskuuta 2005, jälleenvakuutuksesta ja neuvoston direktiivien 73/239/ETY ja 92/49/ETY sekä direktiivien 98/78/EY ja 2002/83/EY muuttamisesta), sellaisena kuin se on mukautettuna ETA-sopimuksen pöytäkirjalla 1, täytäntöönpanemiseksi tarvittavat toimenpiteet tai jättäessään ilmoittamatta kyseisistä toimenpiteistä valvontaviranomaiselle asetetun määräajan kuluessa Liechtensteinin ruhtinaskunta on laiminlyönyt kyseisen säädöksen 64 artiklan 1 kohdan ja ETA-sopimuksen 7 artiklan mukaiset velvoitteensa;
               sekä
            
         
               2.
            
            
               määräämään Liechtensteinin ruhtinaskunnan maksamaan oikeuskäsittelystä aiheutuvat kustannukset.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
   
               —
            
            
               Asia koskee jälleenvakuutuksesta annetun direktiivin täytäntöönpanon laiminlyöntiä.
            
         
               —
            
            
               EFTAn valvontaviranomainen katsoo, että Liechtensteinin ruhtinaskunta ei ole millään tavalla osoittanut panneensa direktiiviä täytäntöön.
            
         
               —
            
            
               EFTAn valvontaviranomainen katsoo, että Liechtensteinin ruhtinaskunta ei ole kiistänyt sitä, että se ei ole pannut direktiiviä täytäntöön.